भारत सरकार

(जनजातीय कार्य मंत्रालय)

**राज्यसभा**

**अतारांकित प्रश्न संख्या 3175**

उत्तर देने की तारीख 22.03.2018

**एम ए डी ए में शामिल किए जाने हेतु महाराष्ट्र के लंबित प्रस्ताव**

3175. श्री संभाजी छत्रपतीः

क्या जनजातीय कार्य मंत्री यह बताने की कृपा करेंगे किः

(क) क्या कवद्दारा, इगतपुरी तहसील, जिला नासिक और शिंडखेडे, जिला धुलिया को शामिल किए जाने के अलावा मौजूदा जनजातीय उप-योजना के लिए 36 मोडिफाईड एरिया डेवलपमेंट एप्रोच (एम ए डी ए) तथा 7 एम आई एन आई एम ए डी ए पॉकेटों को शामिल करने हेतु महाराष्ट्र राज्य का प्रस्ताव फरवरी, 2017 से अनुमोदनार्थ लंबित है;

(ख) यदि हां, तो तत्संबंधी ब्यौरा क्या है; और

(ग) क्या ऐसे प्रस्तावों की स्वीकृति हेतु कोई समय-सीमा निर्धारित है?

**उत्तर**

जनजातीय कार्य राज्य मंत्री

(श्री सुदर्शन भगत)

(क) से (ग): महाराष्ट्र सरकार ने अपने दिनांक 27.02.2017 के पत्र के माध्यम से विद्यमान जनजातीय उप-योजना (टीएसपी) क्षेत्र में 36 संशोधित क्षेत्र विकास उपागम (माडा) तथा 7 मिनी माडा पॉकेटों और इगतपुरी तहसील, नासिक जिले के कवद्दारा माडा पॉकेट तथा धूले जिले की शिंडखेड़े तहसील में एक मिनी माडा पॉकेट को शामिल करने के लिए संशोधित प्रस्ताव प्रस्तुत किया था।

 कुछ विसंगतियों को ध्यान में रखते हुए जनजातीय कार्य मंत्रालय ने दिनांक 11.01.2018 के पत्र के माध्यम से महाराष्ट्र सरकार से उनके प्रस्ताव पर पुन:विचार करने तथा इसे संशोधित करने और भौगोलिक नक्शों तथा जनगणना 2011 के अनुसार जनसंख्या के आंकड़ों के साथ नया समेकित प्रस्ताव प्रस्तुत करने हेतु अनुरोध किया है। टीएसपी क्षेत्र में माडा, मिनी माडा पॉकेटों के समावेश के लिए महाराष्ट्र का कोई ऐसा प्रस्ताव इस मंत्रालय में लंबित नहीं है।

\*\*\*\*\*